Նախարարությունը նաև հայտնել է, որ ուսումնասիրել է նախկին գիշերօթիկ հաստատության N 1 մասնա­շենքում 10 ընտանիքի բնակարանային կարիքները, ՀՀ կառավարությանն առընթեր պետական գույքի կառավարման վարչության հետ համատեղ քննարկել նրանց տեղափոխելու հնարավոր տարբերակները, սակայն լուծումներ չեն գտնվել: Նախարարությունը հաշվարկել և ՀՀ կառավարություն էր ներկայացրել նաև Երևանի Նուբարաշեն վարչական շրջանում նշված ընտանիքներին բնակարանի գնման համար ֆինանսական միջոցներ հատկացնելու առաջարկությունը: «Խնդրին լուծում տալու համար այն ունի լրացուցիչ և համակողմանի քննարկման կարիք ունի՝ բոլոր շահագրգիռ և պատասխանատու մարմինների մասնակցությամբ, որի արդյունքում էլ հնարավոր կլինի համապատասխան որոշումներ ընդունել»,-«Հետքին» պատասխանել է աշխատանքի և սոցիալական հարցերի նախարարությունը: